אבי סמואלס

אבי סמואלס (נולד ב-1979) הוא יזם נדל"ן ישראלי. יו"ר חברת עדי קפיטל וטרא נדל"ן. שותף בחברות יזמות והתחדשות עירונית הפועלות בירושלים ובערים נוספות. בעברו כיהן כיו"ר ארגון "שלוה", ארגון ישראלי-בינלאומי לילדים עם מוגבלויות.

 ביוגרפיה 
אבי סמואלס נולד בניו יורק, למלכי ולקלמן סמואלס. אביו, במקור מוונקובר שבקנדה, עלה לישראל ואימץ אורח חיים חרדי. אמו מלכי, בת לניצולי שואה, נישאה לקלמן והמשפחה התגוררה בירושלים.

אחיו הגדול יוסי, נפגע קשה מתגובה לחיסון משולש פגום בילדותו ואיבד את יכולת הראייה, השמיעה והתפקוד המוטורי. ההתמודדות של המשפחה עם נכותו של אחיו הייתה בעלת השפעה מכרעת על חייו, חודשים ספורים לפני לידתו עברה המשפחה לניו יורק לצורך הטיפול באחיו הגדול יוסי. סמואלס נולד בניו יורק ולאחר תקופה של 5 שנים הוריו חזרו לישראל.

בשנת 1990 הקימו הוריו את עמותת שלוה מתוך מטרה ליצור מסגרת טיפולית וחינוכית לילדים עם מוגבלויות ולתמוך בבני משפחותיהם. סמואלס גדל לתוך המציאות של שלוה והחל להתנדב ולסייע מילדותו בפעילות הארגון.

בבגרותו למד בישיבת חברון, בגיל 19 עבר לישיבת לייקווד. לצד לימודיו בישיבה עסק גם בחונכות של נוער בסיכון בסופי השבוע. בגיל 21 התחתן עם דבי, ילידת בריטניה. בגיל 22 התגייס לצה"ל ופיקד על פלוגה חרדית בחיל החינוך.

למד מינהל עסקים בקריה האקדמית אונו. תוך כדי הלימודים החל לעסוק ביזמות נדל"ן יחד עם חבר ללימודים, הם בנו מספר בתים ובניינים קטנים בנחלאות וברחביה.

 פעילות בשלוה 
עם הגדלת הפעילות של שלוה ובניית המרכז הלאומי החדש בירושלים הקדיש סמואלס את כל זמנו לטובת העמותה ומימוש מטרותיה. עיקר העבודה היה המעבר ממוסד קטן, וביתי - למרכז גדול ומורכב, עם תחומי פעילות ענפים, שינוי שדרש חשיבה חדשה, מבנים ארגוניים והתמודדות עם קצב צמיחה גבוה. ב-2010 מונה ליו"ר העמותה.

במהלך כהונתו ניהלה העמותה את הקמת המרכז החדש של שלוה בירושלים - מבנה בן 22,000 מ"ר בצמוד לכביש 16 ולמרכז הרפואי שערי צדק בשכונת בית וגן, לשם כך גייס תרומות בהיקף של מאות מיליוני שקלים בארץ ובעולם. המרכז מעניק שירות לאלפי בעלי מוגבלות בישראל, והוא הגדול מסוגו בישראל והמוביל בעולם.
ממוזער|מרכז שלוה
ארגון שלוה הצמיח את להקת שלוה להקה ישראלית המונה 7 מוזיקאים (נגנים וזמרים), שחלקם בעלי לקויות שונות. הלהקה התמודדה בעונה השישית של תוכנית המציאות "הכוכב הבא לאירוויזיון" שבהלכה העפילה לשלב הגמר בתוכנית. הלהקה פרשה מהתוכנית כדי להימנע מחילול שבת, ובכך למעשה ויתרה על האפשרות לנצח ולייצג את ישראל בתחרות האירוויזיון 2019.

בתקופת ניהולו קיבלה העמותה מעמד מייעץ למועצה הכלכלית-חברתית של האו"ם (2018), כמו כן זכתה בפרס ירושלים, ועוד. ביוני 2019 קיבל יחד עם משפחתו תואר עמית כבוד מאת המרכז האקדמי רופין.

 קריירה עסקית 
ב-2018 לאחר שנים של עשייה חברתית, שב סמואלס לתחום הנדל"ן, סמואלס התמקצע בתחום המיסוי, הבינוי וההשקעות, וכיום הוא נחשב לאחד היזמים המרכזיים בתחום ההתחדשות העירונית בישראל.

סמואלס עומד בראש חברת עדי קפיטל חברת אחזקות המשקיעה בפרויקטים, רוכשת חברות, ומובילה מהלכים אסטרטגיים בתחום הנדל"ן והיזמות במדינת ישראל. החברה מחזיקה בכ- 15,000 דירות בתכנון ובנייה, ב-12 ערים. בין הפרויקטים הבולטים: מגדל מגורים בקריה האקדמית בפתח תקווה, פארק עסקים אלפי מנשה, שכונת מגדל המים בצפת ועוד.

לפי Dun's 100 החזקות החברה הן מהגדולות בישראל בתחום ההתחדשות העירונית.

ב-2025 קנתה החברה 50% מחברת טרא נדל"ן הפעילה בירושלים. חברת טרא פעילה בתחום הפינוי בינוי ותמ"א 38, בין השאר מתכננת ובונה החברה למעלה מ-50 פרויקטים גדולים ברחבי ירושלים. לפי Dun's 100 החברה מתאפיינת ביציבות פיננסית ופעילות שוטפת מול המערכת הבנקאית, לחברה היכרות מעמיקה וניסיון בתכנון תב"עות, ברישוי ובביצוע. פעילותה הרבה מול העירייה הובילה ליכולת קבלת אישורים, ולקידום תהליכים בקצב מהיר.

 חיים אישיים 
סמואלס נשוי לדבי, אב לחמישה ילדים, ומתגורר בבית שמש.

 לקריאה נוספת 
 ישראל יוסקוביץ וישראל פלר, מהעשייה החברתית לפסגת הנדל"ן, מוסף נדל"ן של עיתון משפחה, 22 במאי 2025, עמ' 5–13
 קלמן סמואלס, חלומות שלא חלמתי, הוצאת קורן, 2022

 קישורים חיצוניים 







 הערות שוליים 

קטגוריה:יזמי נדל"ן ישראלים
קטגוריה:בוגרי ישיבת חברון כנסת ישראל
קטגוריה:בוגרי הקריה האקדמית אונו
קטגוריה:בוגרי ישיבת לייקווד
קטגוריה:מנכ"לי עמותות
קטגוריה:ישראלים שנולדו ב-1979